V Š E O B E C N E   Z Á V A Z N É   N A R I A D E N I E   O B C E STOŽOK
č. 1 /2013
o miestnych daniach a miestnom poplatku za komunálne odpady 
a drobné stavebné odpady

     Obec Stožok v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4 ,5 a 6, § 8 ods. 2 a 4, § 12 ods.  2 a 3, § 16 ods.  2 a 3, § 17 ods. 2, 3, 4  a 7, § 98,  98b ods. 5, § 99e ods. 9 a § 103 ods. 5        zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov u s t a n o v u j e   

§ 1
 Základné  ustanovenie

   1. Obecné zastupiteľstvo v Stožku podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov  r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov  z a v á d z a  s účinnosťou od 1. januára 2013  daň  z  nehnuteľností, daň za psa, daň za užívanie verejného priestranstva, daň za nevýherné hracie prístroje a mení sadzby poplatku. 

   2. Toto všeobecne záväzné nariadenie upravuje podmienky určovania a vyberania miestnych daní a miestneho poplatku   na území obce Stožok v zdaňovacom období roku 2013. 

PRVÁ ČASŤ
Daň z nehnuteľnosti

D A Ň   Z   P O Z E M K O V

§  2
 Základ dane

     Správca dane ustanovuje na území obce Stožok. hodnotu pozemku, ktorou sa pri výpočte základu dane z pozemkov násobí výmera pozemku v m2 za 
- lesné pozemky, na ktorých sú hospodárske lesy,   rybníky s chovom rýb a ostatné hospodársky    využívané vodné plochy  0,099 €/m2 , 

§ 3 
Sadzba dane

   1.  Správca dane určuje pre  pozemky na území obce Stožok, okrem pozemkov  uvedených v ods. 3 tohto všeobecne záväzného nariadenia, ročnú sadzbu dane z pozemkov: 

a) orná pôda, chmeľnice, vinice, ovocné sady, trvalé trávnaté porasty  0,35 %,
b) záhrady 0,50 %, 
c) zastavané plochy a nádvoria, ostatné plochy 0,35 %,
d) lesné pozemky, na ktorých sú hospodárske lesy,  rybníky s chovom rýb a ostatné hospodársky využívané vodné plochy 1,50 %,
e) stavebné pozemky 0,50 %.

     2. Správca dane určuje na pozemky, na ktoré bolo vydané povolenie dobývania ložiska nevyhradeného nerastu alebo na ktorých sa nachádza zariadenie  na výrobu elektriny zo slnečnej energie ročnú sadzbu dane z pozemkov: 

a)  orná pôda, chmeľnice, vinice a ovocné sady, trvalé trávnaté porasty  1,70 %,
b)  zastavané plochy a nádvoria, ostatné plochy 1,50 %,

D A Ň   Z O   S T A V I E B

§ 4 
Sadzba dane

     1. Správca dane určuje pre  stavby na  území obce Stožok ročnú sadzbu dane zo stavieb za každý aj začatý m2 zastavanej plochy 
      
a) 0,166 € za stavby na bývanie a drobné stavby, ktoré majú doplnkovú funkciu pre hlavnú stavbu, 
b) 0,166 € za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,
c) 0,300 € za stavby rekreačných a záhradkárskych chát a domčekov na individuálnu rekreáciu, 
d) 0,200 € za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov ,
e) 1,660 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ,
f) 1,660 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,
g) 1,160 € za ostatné stavby .

     2.  Správca dane určuje pri viacpodlažných stavbách pre všetky druhy stavieb príplatok za podlažie 0 € za každé ďalšie podlažie okrem prvého nadzemného podlažia .

D A Ň   Z  B Y T O V
§ 5 
Sadzba dane

     1. Ročná sadzba dane z bytov za byt na území obce Stožok  je za každý aj začatý m2 podlahovej plochy bytu nachádzajúceho sa v bytovom dome  0,166 €.
      
     2. Ročná sadzba dane z bytov za nebytové priestory  na území obce Stožok  je za každý aj začatý m2 podlahovej plochy nebytového priestoru nachádzajúceho sa v bytovom dome 0,330 €. 
         
§ 6 
Oslobodenie od dane a zníženie dane

1. Správca dane  od dane z pozemkov  oslobodzuje:

-	pozemky, na ktorých sú cintoríny, kolumbária, urnové háje a rozptylové lúky,

2. Správca dane od dane zo stavieb  oslobodzuje:

-	garáže, ktoré sú vo vlastníctve ťažko zdravotne postihnutých občanov, držiteľov preukazov ZŤP a ZŤP/S slúžiace pre motorové vozidlo používané na ich dopravu (po preukázaní dokladu o vlastníctve vozidla).

 3.  Správca dane poskytuje zníženie dane zo stavieb a dane z  bytov vo výške:

-	30 % z daňovej povinnosti   na stavby na bývanie vo vlastníctve občanov s ťažkým zdravotným postihnutím alebo držiteľov preukazu občana s ťažkým zdravotným postihnutím, ktoré slúžia na ich trvalé bývanie,

§ 7
Suma dane, ktorú správca dane nevyrubí 

      Správca dane ustanovuje, že daň nižšiu ako 1,60 eur nebude vyrubovať. 

DRUHÁ ČASŤ

Daň za psa

§ 8
Základ dane
Základom dane je počet psov. 
§ 9
Sadzba dane
1.	Správca dane určuje sadzbu dane v obci Stožok 5,00 eur na kalendárny rok, okrem daňovníkov v jednotlivej časti obce uvedenej v § 9 ods. 2 a v ods. 3 tohto všeobecne záväzného nariadenia.
2.	Správca dane určuje sadzbu dane 3,30 eur v jednotlivej časti obce určenej číslami domov 48, 49, 51, 52, 53, 57, 58, 59, 60, 61, 63, 64, 65, 66, 67, 68, 70, 72, 75, 76, 78,79, 80, 81, 85,89, 183, 202, 211, 213, 226, 244.
3.	Správca dane určuje sadzbu dane 2,00 eur v jednotlivej časti obce určenej číslami domov 29, 31, 33, 34, 39, 40, 44, 124, 127, 129, 130, 131, 139, 208, 218, 255, 260, 299, 313, 350, 351, 352, 353.
4.	Predmetom dane je pes starší ako 6 mesiacov chovaný fyzickou alebo právnickou osobou.

§ 10
Oznamovacia povinnosť a platenie dane
1. Daňovník je povinný oznámiť vznik a zánik daňovej povinnosti správcovi dane do 30 dní odo dňa vzniku a zániku daňovej povinnosti.
2. Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.

§ 11
Oslobodenie od dane
Správca dane od dane za psa oslobodzuje:
1. Keď vlastníkom psa je osoba staršia ako 70 rokov.
2. Keď vlastníkom psa sú daňovníci v jednotlivej časti obce vymedzenej čislami domov 8, 9, 10, 15, 16, 22, 23.

 TRETIA ČASŤ
Daň za užívanie verejného priestranstva

                                                                          § 12
                                                                     Daňovník 

Daňovníkom je fyzická osoba alebo právnická osoba, ktorá verejné priestranstvo užíva. 

                                                                          § 13
                                                                  Predmet dane 

Predmetom dane za užívanie verejného priestranstva je osobitné užívanie verejného priestranstva . 
1. Verejným priestranstvom na účely tohto zákona sú verejnosti prístupné pozemky vo vlastníctve obce. Verejným priestranstvom na účely tohto zákona nie sú pozemky, ktoré obec prenajala podľa osobitného zákona. 
2. Osobitným užívaním verejného priestranstva ( prechodným alebo dlhodobým ) sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, cirkusu, lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a podobne. Za dlhodobé užívanie sa pre účely tohto nariadenia rozumie obdobie dlhšie ako 30 dní. 
3. Trvalým parkovaním vozidla mimo stráženého parkoviska sa rozumie vyhradenie priestoru z verejného priestranstva ako parkovisko pre určité vozidlo alebo vozidlá právnickej alebo fyzickej osoby a jednak súvislé státie vozidlom (napr. motorové vozidlo, vrak motorového vozidla, obytný príves) na tom istom mieste. 

                                                                       § 14
                                                     Základ dane a sadzba dane 

1. Základom dane za užívanie verejného priestranstva je výmera užívaného verejného priestranstva v m2. 
2. Sadzbu dane za užívanie verejného priestranstva pokiaľ nie je uvedené inak, sa stanovuje v eurách za každý  aj začatý m2 osobitne užívaného verejného priestranstva a každý aj začatý deň: 

a) za prechodné užívanie verejného priestranstva na umiestnenie predajného zariadenia a zariadenia na poskytovanie služieb: 
3,31 eura/m2/deň
b) za dlhodobé užívanie verejného priestranstva na umiestnenie predajného zariadenia a zariadenia na poskytovanie služieb 
0,09 eura/m2/deň 
c) za dlhodobé užívanie verejného priestranstva za účelom umiestnenia plechovej, montovanej a skladacej garáže, paušálnou sumou 
4 eurá  za každý aj neúplný mesiac, 

d) za dlhodobé užívanie verejného priestranstva za účelom parkovania vozidla na vyznačenom priestranstve 
- osobné motorové vozidlo, osobný príves, paušálnou sumou 
3,31 eura za každý aj neúplný mesiac, 
pričom pre invalidného dôchodcu sa sadzba znižuje na polovicu a držiteľ preukazu ŤZP a ŤZP/S je od tejto dane oslobodený. 
- nákladné motorové vozidlo, nákladný príves, autobus, traktor, vrak vozidla, paušálnou sumou 
6,63 eura,  za každý aj neúplný mesiac, 
 
e) za umiestnenie stavebných zariadení - zabezpečovacie zariadenia pri padaní omietky, lešenia a pod.
0,50 eura za m2/deň

f) za umiestnenie skládky rôzneho typu a druhu materiálu, stavebného materiálu
0,50 eura za m2/deň
                                                                        § 15 
                                                Vznik a zánik daňovej povinnosti 

Daňová povinnosť vzniká dňom začatia užívania verejného priestranstva a zaniká dňom skončenia užívania verejného priestranstva. 

                                                                       § 16
                            Oznamovacia povinnosť, vyrubenie dane a platenie dane 

1. Daňovník je povinný oznámiť svoj zámer osobitného užívania verejného priestranstva správcovi dane, najneskôr v deň vzniku daňovej povinnosti. Správca dane musí užívanie verejného priestranstva odsúhlasiť. 
2. Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. 
3. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dní, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi. 

ŠTVRTÁ ČASŤ
Daň za nevýherné hracie prístroje
                          § 17
                    Základ dane
Základom dane je počet nevýherných hracích prístrojov.
						 § 18
                   Sadzba dane
Sadzba dane za jeden nevýherný hrací prístroj a kalendárny rok je 34 eur.
						§ 19
					      Platenie dane	  
2. Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia.

                           PIATA ČASŤ
POPLATOK
                                    § 20
                        Predmet poplatku
Poplatok sa platí za komunálne odpady okrem elektroodpadov a drobné stavebné odpady, ktoré vznikajú na území obce.
             § 21
                                                                   Poplatník
1. Poplatok  platí poplatník, ktorým je
a) fyzická osoba, ktorá má v obci trvalý pobyt, alebo prechodný pobyt, alebo ktorá je na území obce oprávnená užívať alebo užíva nehnuteľnosť  na iný účel  ako na podnikanie,
b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania. 
2. U poplatníkov podľa  ods. 1/ písm. a) sa bude vychádzať najmä z údajov evidencie obyvateľov vedenej Obecným úradom Stožok (trvalý a prechodný pobyt).

3. Poplatok platí:
a) vlastník nehnuteľnosti, nájomca alebo užívateľ nehnuteľnosti,
b) správca, ak je vlastníkom nehnuteľnosti štát, vyšší územný celok alebo obec,

 4. Poplatková povinnosť vzniká dňom, ktorým nastane skutočnosť uvedená v odseku 1 a zaniká dňom, ktorým táto skutočnosť zanikne.
 
§ 22
Určené obdobie
Obdobím, za ktoré obec vyberá poplatok je kalendárny rok. 
 
§ 23
Sadzba poplatku
1. Sadzba poplatku je:
a) sadzba poplatku je    0,0356 eura / za osobu a kalendárny deň/  ( 13 eur), pre poplatníka podľa § 21, odsek 1, písm. a), b).
b) sadzba poplatku je 0,0959 eura za osobu a kalendárny deň/  ( 35 eur), pre poplatníka podľa § 21, odsek 1, písm. c)
c)  sadzba poplatku je 0,0260 € za miesto a kalendárny deň pre poplatníka, ktorým je  právnická osoba a fyzická osoba-podnikateľ, ktorá je oprávnená užívať alebo užíva nehnuteľnosť nachádzajúcu sa na území obce  slúžiacej na  poskytovanie reštauračných, kaviarenských a iných pohostinských služieb
Obec Stožok stanovuje koeficient ukazovateľa produkcie 1,0.	

§ 24 
Splatnosť poplatku
1. Poplatok  vyrubí obec rozhodnutím na celé zdaňovacie obdobie.  Vyrubený poplatok je splatný do 15 dní odo dňa nadobudnutia právoplatnosti rozhodnutia.
2. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.
 
§ 25 
Oznamovacia povinnosť
1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
a) uviesť svoje meno, priezvisko, titul, rodné číslo, adresu trvalého pobytu, adresu prechodného pobytu (ďalej identifikačné údaje); aj identifikačné údaje za ostatných členov domácnosti, ak je poplatníkom osoba podľa § 21 ods. 1 písm. b),c) názov alebo obchodné meno, sídlo alebo miesto podnikania, identifikačné číslo,
b) uviesť údaje rozhodujúce na určenie poplatku,
c) ak požaduje zníženie alebo odpustenie poplatku, predložiť aj doklady, ktoré odôvodňujú zníženie alebo odpustenie poplatku.

§ 26
Vrátenie, zníženie a odpustenie poplatku
1. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia. 
2. Obec poplatok, odpustí  za obdobie, za ktoré poplatník obci preukáže na základe podkladov, že viac ako 90 dní v zdaňovacom období sa nezdržiava na území obce.
K žiadosti je potrebné doložiť doklady preukazujúce nárok na úľavu /pracovné povolenie, povolenie k pobytu, víza, ubytovací preukaz, potvrdenie o platbe za ubytovanie a pod./

3. Poplatok sa zníži o 50%, ak poplatník navštevuje školu mimo obce s výnimkou študentov denne dochádzajúcich.
K žiadosti je potrebné doložiť doklady preukazujúce nárok na úľavu /potvrdenie o návšteve školy /. 

4. O sumu zaplatenú v inej obci sa poplatok zníži tým poplatníkom s trvalým alebo prechodným pobytom v obci, ktorí sa časť roka zdržiavajú mimo územia obce a preukážu sa uhradením poplatku za odpad v mieste, kde sa počas roka zdržiavali.
5. Rodine so štyrmi a viac neplnoletými deťmi obec zníži poplatok pre deti o 50%.

ŠIESTA  ČASŤ
§ 27
Záverečné ustanovenia

1. Dňom účinnosti tohto Všeobecne záväzného nariadenia o  miestnych daniach a miestnom poplatku za komunálne odpady a drobné stavebné odpady sa zrušuje Všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady č. 1/2012.
2. Obecné zastupiteľstvo obce Stožok sa na tomto VZN o  miestnych daniach a miestnom poplatku za komunálne odpady a drobné stavebné odpady  uznieslo dňa 14.12.2012, č. uznesenia 140/12.
§ 28
Účinnosť

Toto nariadenie nadobúda účinnosť 01.01.2013
 Vyvesené:	28.11.2012					
Zvesené: 	14.12.2012							Jana Klimová 
starostka obce